\_\_\_\_\_\_\_\_\_ Nr.\_\_\_\_\_\_\_

LIEPĀJAS VALSTSPILSĒTAS PAŠVALDĪBAS BUDŽETA IZPILDES SKAIDROJUMS 2023. gads

|  |  |
| --- | --- |
| LIEPĀJA | Dokumenta datums skatāms laika zīmogā |

Liepājas valstspilsētas pašvaldības (turpmāk “Liepājas pašvaldības”) budžets tiek izstrādāts saskaņā ar naudas plūsmas principu. Liepājas pašvaldības budžets sastāv no pamatbudžeta un ziedojumu un dāvinājumu budžeta. Visi izdevumi un ieņēmumi apstiprināti pamatbudžetā.

Pamatbudžeta ieņēmumi tiek plānoti ņemot vērā valsts noteiktās makroekonomiskās prognozes, normatīvajos dokumentos noteiktās pašvaldības ieņēmumu daļas posteņu prognozes.

Budžeta izdevumu prioritātes tiek noteiktas, ņemot vērā ekonomisko situāciju valstī un plānotos valsts mēroga pasākumus ar pašvaldības dalību. Pašvaldības budžeta izdevumi tiek plānoti divos etapos: 1. etaps “Budžets institūciju uzturēšanai un pamatdarbības nodrošināšanai” un 2. etaps “Budžets institūciju attīstībai”, kas tiek plānots sasaistē ar pašvaldības attīstības dokumentiem, pašvaldību institūciju iesniegtajiem plāniem un politiskajām vadlīnijām.

Pašvaldības 2023. gada budžeta plānošana un izstrāde institūcijām notiek atbilstoši šādiem normatīvajiem aktiem:

* Liepājas pilsētas domes ISSO procedūra Nr.7 “Pašvaldības budžeta izstrāde, saskaņošana, apstiprināšana un kontrole”;
* Liepājas pilsētas domes Budžeta komisijas 2022. gada 30. septembra sēdes protokols Nr.4/2.2.14. un budžeta veidošanas grafiks;
* Liepājas valstspilsētas un Dienvidkurzemes novada attīstības programma 2022.-2027. gadam, (turpmāk tekstā – Attīstības programma 2022.-2027. gadam) un Liepājas valstspilsētas politiskās vadlīnijas 2021.-2025. gadam (skat. www.liepaja.lv sadaļā “Pilsētas plānošana un attīstība” apakšsadaļā “Attīstības plānošanas dokumenti”: <https://www.liepaja.lv/liepajas-valstspilsetas-politiskas-vadlinijas-2021-2025-gadam/>;
* Liepājas valstspilsētas un Dienvidkurzemes novada ilgtspējīgas attīstības stratēģija līdz 2035. gadam.

PAŠVALDĪBAS 2023. GADA BUDŽETA IZPILDE

Liepājas pašvaldības konsolidētā kopbudžeta izpilde 2023. gadā ieņēmumos bija 124 191 358 *euro*, kas ir par 9 531 605 *euro* vairāk kā 2022. gadā, konsolidētā kopbudžeta izdevumu izpilde sastāda 131 642 158 *euro,* kas savukārt ir par 21 102 445 *euro* vairāk kā iepriekšējā gadā*.* Detalizēta informācija skatāma 1. tabulā.

1. tabula *(euro)*

|  |  |  |  |
| --- | --- | --- | --- |
| Klasifikāci-jas kods | Posteņa nosaukums | Likums/plāns gadam | Budžeta izpilde |
| pārskata periodā | salīdzinot ar | iepriekšējā pārskata periodā |
| apstiprināts | ar izmaiņām | izmaiņas(2.– 1.) | likumā/plānā gadam apstiprināto(4. – 1.) | likumu/plānu gadam ar izmaiņām(4. – 2.) |
| A | B | 1 | 2 | 3 | 4 | 5 | 6 | 7 |
| **I.** | **IEŅĒMUMI KOPĀ** | **102 840 535** | **121 623 359** | **18 782 824** | **124 191 358** | **21 350 823** | **2 567 999** | **114 659 753** |
| **1.0** | **Nodokļu ieņēmumi** | **49 120 569** | **55 139 641** | **6 019 072** | **56 366 840** | **7 246 271** | **1 227 199** | **53 982 807** |
| **2.0** | **Nenodokļu ieņēmumi** | **663 896** | **2 561 321** | **1 897 425** | **3 186 783** | **2 522 887** | **625 462** | **2 258 457** |
| **3.0** | **Maksas pakalpojumi un citi pašu ieņēmumi** | **9 158 326** | **8 768 799** | **-389 527** | **9 184 876** | **26 550** | **416 077** | **7 927 551** |
| **4.0** | **Ārvalstu finanšu palīdzība** | **0** | **97 823** | **97 823** | **87 357** | **0** | **-10 466** | **0** |
| **5.0** | **Transferti** | **43 897 744** | **55 055 775** | **11 158 031** | **55 365 502** | **11 467 758** | **309 727** | **50 490 938** |
| **II.** | **IZDEVUMI KOPĀ** | **121 439 900** | **144 473 664** | **23 033 764** | **131 642 157** | **10 202 257** | **-12 831 507** | **110 539 712** |
| 1.0. | Uzturēšanas izdevumi | 105 279 518 | 121 476 710 | 16 197 192 | 113 555 242 | 8 275 724 | -7 921 468 | 94 509 335 |
| 1.1. | Kārtējie izdevumi | 78 388 267 | 90 537 934 | 12 149 667 | 83 816 929 | 5 428 662 | -6 721 005 | 73 269 246 |
| 1.2. | Procentu izdevumi | 968 689 | 1 225 315 | 256 626 | 1 210 659 | 241 970 | -14 656 | 244 239 |
| 1.3. | Subsīdijas, dotācijas un sociālie pabalsti | 25 125 870 | 28 938 587 | 3 812 717 | 27 754 080 | 2 628 210 | -1 184 507 | 20 419 114 |
| 1.4. | Kārtējie maksājumi Eiropas Savienības budžetā un starptautiskā sadarbība | 0 | 10 000 | 10 000 | 10 000 | 0 | 0 | 30 384 |
| 1.5. | Transferti viena budžeta veida ietvaros un uzturēšanas izdevumu transferti starp budžeta veidiem | 796 692 | 764 874 | -31 818 | 763 574 | -33 118 | -1 300 | 546 352 |
| 2.0. | Kapitālie izdevumi | 16 160 382 | 22 996 954 | 6 836 572 | 18 086 915 | 1 926 533 | -4 910 039 | 16 030 377 |
| 2.1. | Pamatkapitāla veidošana | 16 160 382 | 22 996 954 | 6 836 572 | 18 086 915 | 1 926 533 | -4 910 039 | 16 030 377 |
| **III.** | **IEŅĒMUMU PĀRSNIEGUMS (+), DEFICĪTS (–)(I. – II.)** | **-18 599 365** | **-22 850 305** | **-4 250 940** | **-7 450 799** | **11 148 566** | **15 399 506** | **4 120 041** |
| **IV.** | **FINANSĒŠANA** | **18 599 365** | **22 850 305** | **4 250 940** | **7 450 799** | **-11 148 566** | **-15 399 506** | **-4 120 041** |
| F20010000 | Naudas līdzekļi un noguldījumi (bilances aktīvā) | 13 338 180 | 19 357 380 | 6 019 200 | 4 084 691 | -9 253 489 | -15 272 689 | -4 209 497 |
| F40020000 | Aizņēmumi | 8 321 692 | 6 503 432 | -1 818 260 | 6 376 615 | -1 945 077 | -126 817 | 930 121 |
| F50010000 | Akcijas un cita līdzdalība pašu kapitālā | -3 060 507 | -3 010 507 | 50 000 | -3 010 507 | 50 000 | 0 | -840 665 |

PAMATBUDŽETA IEŅĒMUMI

Kopējā pamatbudžeta ieņēmumu prognoze izpildīta 102% apmērā no plānotā. 2023. gadā apstiprinātais pamatbudžeta plāns gada laikā tika grozīts, palielinot pamatbudžeta ieņēmumu plānu par 18 782 824 *euro*.

Liepājas pašvaldības 2023. gada pamatbudžetā 45,39% no kopējiem ieņēmumiem veido nodokļu ieņēmumi; 2,57% – nenodokļu ieņēmumi; 44,58% – transfertu ieņēmumi mērķdotāciju un dotāciju veidā no valsts budžeta un ES struktūrfondiem, budžeta iestāžu ieņēmumi – 7,4% un saņemta kā ārvalstu finanšu palīdzība 0,07% ES līdzfinansējums par īstenotām projekta aktivitātēm no vadošā partnera.

*1. attēls. 2023. gada pamatbudžeta ieņēmumu struktūra.*

#### Nodokļu ieņēmumi 2023. gadā pašvaldības pamatbudžetā sastāda 45,39% no kopējiem ieņēmumiem. 90,42% no nodokļu maksājumiem veidoja iedzīvotāju ienākuma nodokļa maksājumi.

*2. attēls* *Nodokļu ieņēmumu struktūra 2023. gadā (%)*

Nekustamā īpašuma nodokli 2023. gadā maksāja 82 411 fiziskās un 4 391 juridiskās personas.

2023. gadā nosūtīti 1239 atgādinājumi par 126 845,62 *euro*, kā rezultātā budžetā ieskaitīti nekustamā īpašuma nodokļa parādi 56 252,39 *euro* apmērā.

2023. gadā uzsāktas piedziņas lietas 560 personām, kurām sagatavoti brīdinājumi par kopējo summu 157 132,51 *euro*.

317 lietās pieņemti lēmumi-izpildrīkojumi par nekustamā īpašuma nodokļa bezstrīda piedziņu par kopējo summu 73 041,54 *euro*.

2023. gadā piedziņas rezultātā periodā no 2023. gada 1. janvāra līdz 31. decembrim (par 2009. gadā līdz 2023. gadā izdotiem lēmumiem) atgūti nekustamā īpašuma nodokļa parādi 237 330,14 *euro*.

2023.gadā pieteikti:

* 2 kreditora prasījumu pieteikumi fizisko personu maksātnespējas lietās 283,05 *euro* apmērā;
* 1 kreditora prasījuma pieteikums juridiskās personas maksātnespējas lietā 389,20 *euro* apmērā;
* 82 kreditora prasījumu pieteikumi mantojumu lietās 4 964,69 *euro* apmērā.

2023. gadā piemēroti nekustamā īpašuma nodokļa atvieglojumi 937 094,99 *euro*, t.sk.:

* Pēc likuma “Par nodokļu piemērošanu brīvostās un speciālajās ekonomiskajās zonās” 6. panta 1. punktu 80% apmērā – kopā 699 276,50 *euro*.
* Personām, kurām piešķirts trūcīgas personas (ģimenes) statuss, saskaņā ar likuma “Par nekustamā īpašuma nodokli” 5. panta (11) daļu 90% apmērā (mājoklis, zeme) – 7 767,21 *euro*.
* Maznodrošinātām personām, saskaņā ar likuma “Par nekustamā īpašuma nodokli” 5. panta (11) daļu un 2017. gada 19. janvāra saistošo noteikumu Nr.1 “Par nekustamā īpašuma nodokļa atvieglojumu piešķiršanas kārtību Liepājas pilsētā” 5.1. apakšpunktu 70% apmērā 11 065,01 *euro*.
* Ģimenēm ar 3 vai vairāk bērniem, saskaņā ar likuma “Par nekustamā īpašuma nodokli” 5. panta (1²) daļu 50% apmērā – 28 249,69 *euro*.
* Politiski represētajām personām saskaņā ar likuma “Par nekustamā īpašuma nodokli” 5. panta otro daļu un 2017. gada 19. janvāra saistošo noteikumu Nr.1 “Par nekustamā īpašuma nodokļa atvieglojumu piešķiršanas kārtību Liepājas pilsētā” 5.3. apakšpunktu 50% apmērā – 6 286,08 *euro*.
* Kapitālsabiedrībām saskaņā ar 2017. gada 19. janvāra saistošo noteikumu Nr.1 “Par nekustamā īpašuma nodokļa atvieglojumu piešķiršanas kārtību Liepājas pilsētā” 5.4. un 5.5. apakšpunktu 90% apmērā – 49 180,99 *euro*.
* Personām saskaņā ar 2017. gada 19. janvāra saistošo noteikumu Nr.1 “Par nekustamā īpašuma nodokļa atvieglojumu piešķiršanas kārtību Liepājas pilsētā” 5.6. apakšpunktu 90% apmērā – 1 497,12 *euro*.
* Nodokļa maksātājiem (nomniekiem), kam piešķirts sabiedriskā labuma organizācijas statuss, saskaņā ar 2017. gada 19. janvāra saistošo noteikumu Nr.1 “Par nekustamā īpašuma nodokļa atvieglojumu piešķiršanas kārtību Liepājas pilsētā” 5.7. apakšpunktu 90% apmērā – 2 351,78 *euro*.
* Atvasinātām publiskām personām saskaņā ar 2017. gada 19. janvāra saistošo noteikumu Nr.1 “Par nekustamā īpašuma nodokļa atvieglojumu piešķiršanas kārtību Liepājas pilsētā” 5.9. apakšpunktu 90% apmērā – 131 405,95 *euro.*
* Vēsturiskām ēkām saskaņā ar 2017. gada 19. janvāra saistošo noteikumu Nr.1 “Par nekustamā īpašuma nodokļa atvieglojumu piešķiršanas kārtību Liepājas pilsētā” 5.8. apakšpunktu 70% apmērā no aprēķinātā nekustamā īpašuma nodokļa summas Liepājas pilsētā esošo vēsturisko ēku (ēka, kas būvēta laikā līdz 1940. gadam) īpašniekiem (tiesiskajiem valdītājiem), ja ir veikta ēkas pilna fasāžu restaurācija, atjaunošana vai pārbūve – 14,66 *euro*.

Nenodokļu ieņēmumi 2023. gadā saņemti 3 186 783 *euro* un tas ir 124,42% no plānotā.

Maksas pakalpojumi un citi pašu ieņēmumi 2023. gadā saņemti 9 184 876 *euro,* kas ir 104,74% jeb par 625 462 *euro* vairāk kā precizētais plāns.

Transfertu ieņēmumi (mērķdotācijas un dotācijas no valsts budžeta) bez dotācijas no pašvaldības finanšu izlīdzināšanas fonda 2023. gadā saņemti 55 365 502 *euro* jeb 100,56% no plānotā.

#### PAMATBUDŽETA IZDEVUMI

Pašvaldības pamatbudžeta izdevumi 2023. gadā sastāda 131 642 157 *euro*. Salīdzinot ar iepriekšējo gadu izdevumu apjoms pieaudzis par 21 102 445 *euro*.

##### Pašvaldības pamatbudžeta izdevumu struktūra 2023. gadā:

2.tabula (*euro*)

|  |  |  |  |
| --- | --- | --- | --- |
| Klasifi-kācijas kods | Posteņa nosaukums | Plāns gadam | Budžeta izpilde |
| pārskata periodā | salīdzinot ar | iepriekšējā pārskata periodā |
| apstiprināts | ar izmaiņām | izmaiņas(2.– 1.) | likumā/plānā gadam apstiprināto(4. – 1.) | likumu/plānu gadam ar izmaiņām(4. – 2.) |
| A | B | 1 | 2 | 3 | 4 | 5 | 6 | 7 |
| **II.** | **IZDEVUMI KOPĀ** | **121 439 900** | **144 473 664** | **23 033 764** | **131 642 157**  | **10 202 257** | **-12 831 507** | **110 539 712** |
| 1000 | Atlīdzība | 52 914 559 | 58 190 467 | 5 275 908 | 56 547 752 | 3 633 193 | -1 642 715 | 48 770 077 |
| 1100 | Atalgojums | 41 854 082 | 45 911 272 | 4 057 190 | 44 656 706 | 2 802 624 | -1 254 566 | 38 721 485 |
| 1200 | Darba devēja valsts sociālās apdrošināšanas obligātās iemaksas, pabalsti un kompensācijas | 11 060 477 | 12 279 195 | 1 218 718 | 11 891 046 | 830 569 | -388 149 | 10 048 592 |
| 2000 | Preces un pakalpojumi | 25 473 708 | 32 347 467 | 6 873 759 | 27 269 177 | 1 795 469 | -5 078 290 | 24 499 169 |
| 4000 | Procentu izdevumi | 968 689 | 1 225 315 | 256 626 | 1 210 659 | 241 970 | -14 656 | 244 239 |
| 3000 | Subsīdijas un dotācijas | 17 987 674 | 20 637 833 | 2 650 159 | 20 264 132 | 2 276 458 | -373 701 | 14 323 727 |
| 6000 | Sociāla rakstura maksājumi un kompensācijas | 7 138 196 | 8 300 754 | 1 162 558 | 7 489 948 | 351 752 | -810 806 | 6 095 387 |
| 7000 | Transferti, uzturēšanas izdevumu transferti, pašu resursu maksājumi, starptautiskā sadarbība | 796 692 | 774 874 | -21 818 | 773 574 | -23 118 | -1 300 | 576 736 |
| 5000 | Pamatkapitāla veidošana | 16 160 382 | 22 996 954 | 6 836 572 | 18 086 915 | 1 926 533 | -4 910 039 | 16 030 377 |
| **III.** | **IEŅĒMUMU PĀRSNIEGUMS (+), DEFICĪTS (–)(I. – II.)** | **-18 599 365** | **-22 850 305** | **-4 250 940** | **-7 450 799** | **11 148 566** | **15 399 506** | **4 120 041** |
| **IV.** | **FINANSĒŠANA** | **18 599 365** | **22 850 305** | **4 250 940** | **7 450 799** | **-11 148 566** | **-15 399 506** | **-4 120 041** |
| F20010000 | Naudas līdzekļi un noguldījumi (bilances aktīvā) | 13 338 180 | 19 357 380 | 6 019 200 | 4 084 691 | -9 253 489 | -15 272 689 | -4 209 497 |
| F40020000 | Aizņēmumi | 8 321 692 | 6 503 432 | -1 818 260 | 6 376 615 | -1 945 077 | -126 817 | 930 121 |
| F50010000 | Akcijas un cita līdzdalība pašu kapitālā | -3 060 507 | -3 010 507 | 50 000 | -3 010 507 | 50 000 | 0 | -840 665 |

2023. gada atlīdzības fonds tika plānots pamatojoties uz:

* Liepājas pilsētas domes 2010. gada 15. aprīļa nolikums Nr.10 “Par atlīdzību Liepājas valstspilsētas pašvaldībā”, Valsts un pašvaldību institūciju amatpersonu un darbinieku atlīdzības likumu, Liepājas valstspilsētas pašvaldības iestāžu amatu klasifikācijas katalogiem un “Liepājas pilsētas pašvaldības darbinieku mēnešalgu skala”;
* 2015. gada 24. novembra MK noteikumiem Nr.656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu".
* 2016. gada 5. jūlija MK noteikumiem Nr.445 “Pedagogu darba samaksas noteikumi”, nosakot mēnešalgas no pašvaldības budžeta finansētajiem pedagoģiskajiem darbiniekiem.

Atlīdzībai 2023. gadā izlietoti 56 547 752 *euro* jeb par 15,95% vairāk nekā 2023. gadā.

##### Preces un pakalpojumu pieaugums par 11,31% pret iepriekšējo gadu, kas saistīts ar uzturēšanas izdevumu cenu kāpumu par siltumenerģiju un elektroenerģiju.

Procentu izdevumu pieaugums saistīts ar aizdevumu līgumu procentu likmi. Tā sastāv no mainīgās procentu daļas – 12 mēnešu EURIBOR un fiksētās procentu daļas. Atkarībā no fiskālās situācijas, likmes mainās un 2023. gadā EURIBOR likmju svārstību dēļ būtiski palielinājās procentu maksājumi – par 395,69%.

Sociālo pabalstu izmaksu pieaugums 22,88% apmērā, kur viens no iemesliem ir sniegtais atbalsts no kara bēgušo Ukrainas civiliedzīvotāju atbalstam, kur izmaksu apjoms 2023. gadā sastāda 567 134 *euro*, kā arī pieaugot energoresursu cenām tirgū, palielinājusies sociālo pakalpojumu sniedzēju cena sociālo pakalpojumu nodrošināšanai, palielinājies arī personu skaits, kam nepieciešama palīdzība komunālo maksājumu dzēšanai.

Pamatkapitāla veidošana palielinājās par 12,83%, 2023. gadā tika nodoti ekspluatācijā projekti, piemēram, Pamatinfrastruktūras nodrošināšana uzņēmējdarbības veicināšanai revitalizējot degradēto teritoriju Liepājā, 4. kārta (K.Zāles laukums);Pirmsskolas izglītības iestādes ēkas būvniecība Liedaga iela 6, Liepājā, Ganību ielas pārbūve posmā no Kungu ielas līdz Salmu ielai, Liepājā, Pamatinfrastruktūras nodrošināšana uzņēmējdarbības veicināšanai, revitalizējot degradēto teritoriju Liepājā 7. kārta (Ziemupes iela) un Ielas pārbūve Liedaga ielā 6A, Liepājā.

*3. attēls*

Pašvaldības pamatbudžeta izdevumi atbilstoši funkcionālajām kategorijām:

3. tabula (*euro*)

|  |  |  |  |
| --- | --- | --- | --- |
| Klasifikā-cijas kods | Posteņa nosaukums | Likums/plāns gadam | Budžeta izpilde |
| pārskata periodā | salīdzinot ar | iepriekšējā pārskata periodā |
| apstiprināts | ar izmaiņām | izmaiņas(2.– 1.) | likumā/plānā gadam apstiprināto(4. – 1.) | likumu/plānu gadam ar izmaiņām(4. – 2.) |
| **II.** | **IZDEVUMI KOPĀ** | **121 439 900** | **144 473 664** | **23 033 764** | **131 642 157** | **10 202 257** | **-12 831 507** | **110 539 712** |
| 01.000 | Vispārējie valdības dienesti | 10 883 021 | 12 537 406 | 1 654 385 | 9 885 809 | -997 212 | -2 651 597 | 8 808 050 |
| 03.000 | Sabiedriskā kārtība un drošība | 2 787 556 | 3 049 424 | 261 868 | 2 555 754 | -231 802 | -493 670 | 2 462 786 |
| 04.000 | Ekonomiskā darbība  | 28 595 884 | 34 972 245 | 6 376 361 | 31 156 759 | 2 560 875 | -3 815 486 | 24 762 371 |
| 05.000 | Vides aizsardzība | 2 644 485 | 2 525 632 | -118 853 | 2 371 127 | -273 358 | -154 505 | 4 939 783 |
| 06.000 | Teritoriju un mājokļu apsaimniekošana  | 5 005 210 | 6 055 543 | 1 050 333 | 5 009 997 | 4 787 | -1 045 546 | 2 958 493 |
| 07.000 | Veselība | 198 505 | 539 655 | 341 150 | 522 947 | 324 442 | -16 708 | 201 766 |
| 08.000 | Atpūta, kultūra un reliģija | 12 067 027 | 13 714 063 | 1 647 036 | 12 908 800 | 841 773 | -805 263 | 10 438 224 |
| 09.000 | Izglītība | 48 063 453 | 55 939 078 | 7 875 625 | 53 548 874 | 5 485 421 | -2 390 204 | 44 243 450 |
| 10.000 | Sociālā aizsardzība | 11 194 759 | 15 140 618 | 3 945 859 | 13 682 090 | 2 487 331 | -1 458 528 | 11 724 789 |
| **III.** | **IEŅĒMUMU PĀRSNIEGUMS (+), DEFICĪTS (–)(I. – II.)** | **-18 599 365** | **-22 850 305** | **-4 250 940** | **-7 450 799** | **11 148 566** | **15 399 506** | **4 120 041** |
| **IV.** | **FINANSĒŠANA** | **18 599 365** | **22 850 305** | **4 250 940** | **7 450 799** | **-11 148 566** | **-15 399 506** | **-4 120 041** |
| F20010000 | Naudas līdzekļi un noguldījumi (bilances aktīvā) | 13 338 180 | 19 357 380 | 6 019 200 | 4 084 691 | -9 253 489 | -15 272 689 | -4 209 497 |
| F40020000 | Aizņēmumi | 8 321 692 | 6 503 432 | -1 818 260 | 6 376 615 | -1 945 077 | -126 817 | 930 121 |
| F50010000 | Akcijas un cita līdzdalība pašu kapitālā | -3 060 507 | -3 010 507 | 50 000 | -3 010 507 | 50 000 | 0 | -840 665 |

#### PAŠVALDĪBAS PAMATBUDŽETA IZDEVUMU STRUKTŪRA NOZARU GRIEZUMĀ

Pārskata periodā no Liepājas pašvaldības budžeta līdzekļiem tika uzturētas 14 budžeta iestādes.

Tāpat kā iepriekšējos gados, arī 2023. gadā vislielākais izdevumu īpatsvars bija sadaļā “Izglītība” – 53 548 874 *euro* jeb 40,68%; “Ekonomiskā darbība” – 31 156 759 *euro* jeb 23,67%; “Kultūra un sports” – 12 908 800 *euro* jeb 9,81% un “Sociālā aizsardzība” – 13 682 090 *euro* jeb 10,39%. “Teritoriju un mājokļu apsaimniekošana” sastāda 5 009 997 *euro* jeb 3,81%.

*4. attēls. Pašvaldības pamatbudžeta izdevumi atbilstoši funkcionālajām kategorijām 2023. gadā (%).*

Kopējais izdevumu palielinājums 2023. gadā saistīts ar algu palielinājumu pedagogiem, jaunu mācību metožu un risinājumu ieviešana izglītības iestādēs. Pabeigti iesāktie projekti, kas tika īstenoti Eiropas Savienības fondu 2014.-2020. gada plānošanas perioda ietvaros. Izmaksu pieaugums pakalpojumiem un precēm, lai nodrošinātu pašvaldības iestāžu uzturēšanu.

 *5. attēls*

Nozarē **“Vispārējie valdības dienesti”** iekļauti izdevumi divu budžeta iestāžu – Liepājas Centrālās administrācijas un Liepājas Dzimtsarakstu nodaļas uzturēšanai, biedrību un nodibinājumu projektu līdzfinansējumam, mazo un vidējo komercsabiedrību projektu atbalstam, pašvaldības nekustamā īpašuma apdrošināšanai un visu pašvaldības budžeta iestāžu darbinieku veselības apdrošināšanai, ES struktūrfondu projektu priekšfinansējumiem un līdzfinansējumiem, norēķiniem par citu pašvaldību izglītības iestāžu sniegtajiem pakalpojumiem, kā arī Liepājas pašvaldības paņemto aizņēmumu kredīta procentiem.

**Liepājas Dzimtsarakstu nodaļai** maksas pakalpojumu ieņēmumi sastāv no laulību reģistrēšanas, laulību ceremoniju organizēšanas, furšetu apkalpošanas, vārda, uzvārda vai tautības ieraksta maiņas un citiem arhīva pakalpojumiem. Pārskata gada izpilde maksas pakalpojumu ieņēmumiem ir 33 717 euro, tas nozīmē, ka faktiskie ieņēmumi par 20 719 *euro* ir lielāki un ieņēmumu gada izpilde ir izpildīta 259,40% pret gada plānu. Pēc iestādes statistikas informācijas, salīdzinot ar iepriekšējo gadu, 2023. gadā pieteicēju skaits laulībām nav būtiski mainījies. Par 10% palielinājies atkārtoti izsniegto apliecību skaits, uzvārda un tautības maiņa, furšeta apkalpošana. Kopumā iestādes darbības rezultāti ir atkarīgi no Latvijas rezidentu un ārvalstnieku vēlmēm un pieprasījumiem.

Kopējos iestādes izdevumus veido 230 675 *euro* (gada plāns ar grozījumiem) – uzturēšanas un pamatdarbības nodrošināšanas izdevumi 225 821 *euro* un pamatkapitāla veidošanai izdevumi ir 4 854 *euro.*

Dzimtsarakstu nodaļā ir nomainīta nolietojusies datortehnika un datorprogrammas, kā arī iegādāts saimnieciskais inventārs un materiāli, tādējādi uzlabojot iestādes pakalpojumu kvalitāti un infrastruktūru ar augstvērtīgāku sniegumu. Veicinātas darbinieku apmācības par aktuālajiem jautājumiem civilstāvokļa aktu reģistrācijas jomā.

Kopumā pārskata gada budžeta izpilde ir pozitīva un izpildīta 93,70% pret gada plānu, tas ir 216 154 *euro*, tajā skaitā kapitālie izdevumi 4 854 *euro*.

Lai nodrošinātu kvalitatīvu un teicamu pakalpojumu izpildi, ir definējamas būtiskas pazīmes – apkārtējā ainava, vide un gaisotne, ko veido personāls, darbinieku zināšanas, kompetence, attieksme un prasmes. Definējot sasniedzamos mērķus, Dzimtsarakstu nodaļas vadītāja motivē darbiniekus un veic darbinieku prēmēšanu atbilstoši pēc katra darbinieka darba rezultātu novērtējuma uzdevumu kartes, sniedz ieteikumus, nodrošina kvalifikācijas paaugstināšanu, veic ieguldījumus iestādes funkciju un ieguvumu izpildē.

**Nozarē “Sabiedriskā kārtība”** iekļauti izdevumi divu dienestu nodrošināšanai Liepājas Pašvaldības policija un Liepājas Komunālās pārvaldes nodaļa Glābšanas dienests. 2023. gadā izdevumu palielinājums pret 2022. gadu sastāda 92 968 *euro* vai 3,77%.

**Pašvaldības policijai** kopējais ieņēmumu plāna pieaugums, ko veido pašvaldības dotācijas, pamatots ar nepieciešamību segt pieaugošos uzturēšanas izdevumus. Nenodokļu ieņēmumu palielinājumu 128 441 *euro* nodrošināja saņemtie naudas sodi, kas skaidrojams ar autovadītāju patvaļu, ignorējot ceļu satiksmes noteikumu prasības, ko, iespējams, sekmēja vērienīgie remontdarbi pilsētas centrā.

Kopējais izdevumu plāns Policijā palielinājies par 20%, uzturēšanas izdevumiem ir 4% pieaugums, lai segtu vispārējās inflācijas un energoresursu cenu pieaugumu.

Kapitālie izdevumi saglabājušies 2022. gada līmenī, sasniedzot nebūtisku pieaugumu par 16 tk. *euro*. Pārskata gadā nozīmīgākie kapitālieguldījumi bija jaunajā rāciju sistēmā – 64,3 tk. *euro*, kas iegādāta ar ES līdzfinansējumu projektā “Drošības dienestu attīstība, stiprinot komunikācijas un sadarbības spējas starp pašvaldībām un policijas”.

Nozīmīgākās attīstības aktivitātes, ko Policija realizēja 2023. gadā bija:

* ar ES līdzfinansējumu pilnībā nomainīta rāciju saziņas sistēma (64 tk. *euro*);
* uzlabotas darbinieku prasmes un kvalifikācija, ieguldot līdzekļus apmācībās (10,9 tk. *euro*);
* iegādāts speciālais militārais aprīkojums un cita veida inventārs (34,2 tk. *euro*);
* ieviesta un uzturēta automātiska luksofora sarkanās gaismas neievērošanas pārkāpumu fiksēšanas sistēma (10,8 tk. *euro*);
* iegādāta biroja un sakaru tehnika (4,9 tk. *euro*).

**Glābšanas dienesta** vajadzībām 2023.gadā tika pabeigts projekts jauna glābšanas torņa izvietošanai pludmalē 79 010 *euro* apmērā.

Tiek realizēti projekti: “Palielināt cilvēku drošību Baltijas jūrā, izmantojot pārrobežu sadarbību Rietumu Lietuvā un Kurzemē”, “DG ECHO UCPM CASCADE”, “Drošības dienestu attīstība, stiprinot komunikācijas un sadarbības spējas starp pašvaldībām un policijas iestādēm” un “Vajadzībās balstīta izglītība un pētījumi sabiedrības drošībai”.

Nozarē **“Ekonomiskā darbība”** tika nodrošināta četru budžeta iestāžu – Liepājas valstspilsētas pašvaldības aģentūra “Liepājas Nodarbinātības projekti”, Liepājas būvvalde, Liepājas valstspilsētas pašvaldības aģentūra “Liepājas sabiedriskais transports” un Liepājas Komunālā pārvalde uzturēšana, pilsētas infrastruktūras objektu uzturēšana, kā arī deleģēto funkciju veikšana SIA “Aviasabiedrība “Liepāja”” un SIA “Liepājas reģiona tūrisma informācijas birojs”. Nozarē 2023. gadā izdevumu palielinājums pret 2022. gadu sastāda 6 394 388 *euro*, vai 25,82%, kas izveidojās nododot ekspluatācijā vairākus pilsētas infrastruktūru uzlabojošus projektus.

**Liepājas būvvaldes** budžeta ieņēmumi 2023.gadā ir 1 321 296 *euro*, kas ir par 10,59% vairāk, nekā 2022. gadā. Būvvaldes budžeta izdevumi 2023.gadā ir 1 299 769 *euro,* kas ir par 9,42% vairāk, nekā 2022. gadā.

Būvvaldes ieņēmumus veido piešķirtais pašvaldības finansējums un ieņēmumi no maksas pakalpojumiem.

Proporcionāli lielāko ieņēmuma daļu, jeb 96,51% no kopējā ieņēmuma apjoma 2023. gadā veido piešķirtais finansējums, t.i., 1 276 684 *euro,* kas salīdzinājumā ar 2022. gadu palielinājies par 111 456 *euro* jeb 9,57%. 3,49%, jeb 44 612 *euro* no kopējā ieņēmumu apjoma veido maksas pakalpojumi, kas salīdzinājumā ar 2022. gadu pieauguši par 15 048 *euro*, jeb 50,90%.

Proporcionāli lielākās finansējuma daļas ir:

* atlīdzības izdevumu segšanai, kas 2023. gada budžetā sastāda 835 348 *euro*, jeb 63,22% no kopējā finansējuma. Salīdzinājumā ar 2022. gadu finansējums atlīdzībai ir palielinājies par 77 089 *euro*, jeb 10,17%;
* pakalpojumu izdevumu segšanai, kas 2023. gada budžetā sastāda 278 513 *euro*, jeb 21,08%. Salīdzinājumā ar 2022. gadu izdevumu pozīcija ir palielinājums par 56 208 *euro*, jeb 25,28%;
* subsīdiju un dotāciju izdevumu segšanai, kas 2023.gada budžetā sastāda 154 737 *euro,* jeb 11, 71%. Salīdzinājumā ar 2022. gadu izdevumu pozīcijā ir samazinājums par 6723 *euro*, jeb 4,16%.

Proporcionāli lielākā finansējuma daļa atlīdzības izdevumu segšanai ir darbinieku mēnešalgām, kas 2023. gadā budžetā ir 628 639 *euro*, jeb 75,25% no finansējuma atlīdzības izdevumu segšanai. Šis finansējums salīdzinājumā ar 2022. gadu ir palielinājies par 61 066 *euro*, jeb 9,09%. Tika pārskatīts un palielināts atalgojums atsevišķiem speciālistiem un amatu vietām.

Proporcionāli lielākā finansējuma daļa pakalpojumu izdevumu segšanai ir pārējie neklasificētie pakalpojumi – pilsētas noformējumu pakalpojumu apmaksai, kas 2023. gadā budžetā ir 233 747 *euro*, jeb 87,82%. Šis finansējums salīdzinājumā ar 2022. gadu ir palielinājies par 54 834 *euro*, jeb 23,46%. 2023. gadā tika radīta atsevišķu objektu jauna pilsētas noformējuma koncepcija.

Proporcionāli lielākā finansējuma daļa subsīdiju un dotāciju izdevumu segšanai ir līdzfinansējumi kultūras pieminekļu saglabāšanai, kas 2023. gadā budžetā ir 154 737 *euro*. Šis finansējums salīdzinājumā ar 2022. gadu ir samazinājies par 6 723 *euro*, jeb 4,16%. Samazinājuma apjoms atkarīgs no līgumu izpildes termiņiem un nosacījumiem.

Proporcionāli lielāko maksas pakalpojumu ieņēmumu daļu, jeb 50,90% no kopējo maksas pakalpojumu apjoma veido piespiedu naudas saskaņā ar Administratīvā procesa likuma “D” daļu, kas atkarīga no privāto tiesību juridisko personu un privātpersonu tiesiskās apziņas – 44 612 *euro,* kas salīdzinājumā ar 2022. gadu pieauguši par 15 048 *euro*.

Izdevumi attīstības pasākumiem un programmām palielinājušies par 17 310 *euro,* jeb 34,36% un projektā “Lokālplanojumu un koncepciju izstrāde pašvaldības teritoriju attīstībai” 2023. gadā izdevumu kopsumma veido 26 373 *euro*. 2023. gadā tika pabeigts un apstiprināts lokālplānojums zemesgabalam Klaipēdas ielā 138, Liepājā.

Būvvaldes 2023. gada plānotais budžets 1 572 673 *euro*, faktiskais budžeta izlietojums ir 1 321 296 *euro*, kas ir par 251 377 *euro*, jeb par 15,98%, mazāk nekā plānotais.

Būvvaldes maksas pakalpojumi un citi pašu ieņēmumi sastāv no reģistrēšanai iesniegto topogrāfisko un izpilduzmērījuma plānu datu pārbaudes, kuri tiek plānoti tekošā gada līmenī, jo tas ir atkarīgs no būvniecības intensitātes pilsētā, un aprēķinātās piespiedu naudas saskaņā ar Administratīvā procesa likumu.

2023. gada plānotie maksas pakalpojumu ieņēmumi 8226 *euro*, faktiskie maksas pakalpojumu ieņēmumi 44 612 *euro,* palielinājums par 36 386 *euro,* jeb par 81,56%.

Būvvaldes plānotie izdevumi 2023. gadā 1 592 371 *euro*, faktiskie izdevumi 1 299 769 *euro*, samazinājums par 292 602 *euro*, jeb par 18,37% mazāk kā plānotais.

Būtiskākais faktisko izdevumu samazinājums par 169 027 *euro,* jeb 47,79% ir līdzfinansējums kultūras pieminekļu saglabāšanai. Samazinājuma apjoms atkarīgs no līgumu izpildes termiņiem un nosacījumiem

**Liepājas valstspilsētas pašvaldības aģentūra “Liepājas Nodarbinātības projekti”** pamatbudžeta ieņēmumi 2023. gadā plānoti 1 201 415 *euro* apmērā. Faktiskie ieņēmumi sastāda 1 155 016 *euro,* kas veido 96,14% no plānotiem ieņēmumiem.

2023.gadā pašvaldības aģentūras pamatbudžeta ieņēmumi ir 1 155 016 *euro* vērtībā, kas ir par 13,77% lielāki nekā 2022. gadā.

Būtiskāko samazinājumu, jeb 17,75% veido Valsts budžeta transferti, kas ir skaidrojams ar Algoto pagaidu sabiedriskos darbos iesaistīto personu skaita samazinājumu 2023. gadā. Būtiskāko palielinājumu, jeb 26,11% veido pašvaldības dotācijas, kas tika ieguldītas pamatkapitāla palielināšanā.

Maksas pakalpojumi 2023. gadā saņemti 1 049 *euro,* kas ir 31,95% jeb par 254 *euro vairāk* nekā 2022. gadā.

Aģentūras pamatbudžeta izdevumi 2023. gadā sastāda 1 172 993 *euro*. Salīdzinot ar iepriekšējo gadu izdevumu apjoms pieaudzis par 163 907 *euro* jeb 16,24%. Kopējā pamatbudžeta izdevumu prognoze izpildīta par 96.16%. Izdevumi atlīdzībai palielinājušies par 123 144 *euro* jeb 21,13% un pārskata gadā veido 705 999 *euro*. Izdevumi precēm un pakalpojumiem ir palielinājušies par 79 322 *euro* jeb 39,28% un pārskata gadā veido 281 281 *euro*. Izdevumi bezdarbnieku stipendiju ir samazinājušies par 100 939 *euro* jeb 49,76% un pārskata periodā veido 101 896 *euro*.

Izdevumi pamatkapitāla veidošanā ir palielinājuši par 63 380 *euro* jeb 290,99% un pārskata gadā veido 83 817 *euro*. 2023. gadā tika iegādāts traktors Kioti, zāles pļāvējs – smalcinātājs, apkures katls.

Liepājas pilsētas pašvaldības aģentūras ziedojuma un dāvinājuma budžeta naudas līdzekļu atlikums uz gada sākumu sastāda 792 *euro*.

2023. gadā pašvaldības aģentūras ziedojumu un dāvinājumu budžeta ieņēmumi ir 3011 *euro* vērtībā, kas ir palielinājušies par 0,87% salīdzinājumā ar iepriekšējo pārskata gadu. Kopējo ziedojumu un dāvinājumu ieņēmumu apjomu sastāda fizisko personu ziedojumi un dāvinājumi naudā. Dāvinājuma (ziedojuma) ieņēmumu palielinājums skaidrojams ar fizisko personu aktīvu iesaistīšanos dzīvnieku patversmes “Lauvas sirds” atbalstīšanā.

Aģentūras ziedojumu un dāvinājumu budžeta izdevumi 2023. gadā ir 501 *euro*, kas ir par 90.02% samazinājušies salīdzinājumā ar 2022. gadu. Dāvinājuma (ziedojuma) izdevumu samazinājums skaidrojams ar līdzekļu ekonomiju, jo līdzekļi plānoti 2024. gadā izlietot Dzīvnieku patversmes autonomās kanalizācijas sistēmas pieslēgšanai centralizētai kanalizācijas sistēmai (saskaņā ar LR MK noteikumiem Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu”).

**Liepājas valstspilsētas pašvaldības aģentūra “Liepājas sabiedriskais transports”** 2023. gada ieņēmumi, salīdzinot ar 2022. gada budžeta plānu, ir izpildījušies 98,93% apmērā un kopā sastāda 10 271 000 *euro,* kasirpar 110 753 *euro* mazāk nekā plānots. 2023. gadā, salīdzinot ar 2022. gadu, pamatbudžeta faktiskie ieņēmumi palielinājušies par 1 882 015*euro* jeb 22,43%.

2023. gadā pieaugums par 20,44% jeb 655 893 *euro* apmērā pret iepriekšējo gadu bija ieņēmumiem par biļešu realizāciju, kas ir skaidrojams ar to, ka ar 2022. gada 10. novembra Liepājas valstspilsētas pašvaldības domes lēmumu Nr.393/15 “Par grozījumu 2020. gada 17. septembra lēmumā Nr.466/13” no 2023. gada 1. janvāra Liepājas pilsētas sabiedriskajā transportā tika noteikti jauni braukšanas maksas tarifi, kā arī tas, ka pieaudzis pārvadāto pasažieru skaits attiecībā pret iepriekšējo gadu par 748 035 pasažieriem jeb 7%.

2023. gadā ieņēmumu sadaļā ir pieaugusi vispārējā kārtībā sadalāmā dotācija par 1 005 138 *euro* jeb 21,03%, salīdzinot ar 2022. gadu, kas bija nepieciešama, lai Aģentūra spētu norēķināties ar pārvadātājiem par nobrauktajiem kilometriem, jo saskaņā ar Latvijas Republikas Centrālās statistikas pārvaldes datiem divpadsmit mēnešu periodā (2022. gada decembris pret 2021. gada decembri), patēriņa cenu izmaiņas (inflācija) sastādīja 20,8%, kā rezultātā 2023. gadā cena par katru nobraukto kilometru pārvadātājam pieauga vidēji par 24,8%, savukārt par 2022. gada inflāciju 2023. gadā Aģentūra pārvadātājiem samaksāja par 823 608 *euro* jeb 176% vairāk nekā pērn.

Ieņēmumi no valsts dotācijas 2023. gadā palielinājušās par 52 105 *euro* jeb 16,73%, kas ir likumsakarīgi tam, ka 2023. gadā ir palielinājies pārvadāto personu skaits ar I vai II grupas invaliditāti un personu līdz 18 gadu vecumam ar invaliditāti, kā arī ar 2023. gada 1. janvāri tika palielināta cena par šīm biļetēm par 0,20 *euro* jeb 29%.

2023. gadā par 14 788 *euro* jeb 46,74% palielinājušies citi ieņēmumi no maksas pakalpojumiem, kas ietver ieņēmumus par izrakstītajiem un apmaksātajiem līgumsodiem. Tas ir izskaidrojams ar to, ka, pieaugot pārvadāto pasažieru skaitam, pieaug arī to personu skaits, kas sabiedrisko transportu izmanto bez braukšanai derīgas biļetes, un ar 2021. gada otrajā pusē mainīto līgumsoda rēķinu apmaksas kārtību, kas paredz par 50% samazinātu līgumsoda rēķinu apmaksu gadījumā, ja maksājums veikts piecpadsmit dienu laikā no izrakstīšanas brīža, ir pieaudzis apmaksāto līgumsodu apmērs. Savukārt ieņēmumi no taksometru licencēšanas 2023. gadā ir samazinājušies par 621 *euro* jeb 20,51% attiecībā pret 2022. gadu, jo 2022. gadā lielākajai daļai Liepājā reģistrētajiem taksometru pārvadātājiem bija jāatjauno licence, kas saskaņā ar ministru kabineta noteikumiem tiek izsniegta uz četriem gadiem, līdz ar to licences atjaunošana šiem taksometru pārvadātājiem 2023. gadā nebija nepieciešama, kas atspoguļojās Aģentūras ieņēmumos no taksometru licencēšanas.

Citi iepriekš nekvalificētie pašu ieņēmumi 2023. gadā pieauguši par 154 712 *euro* jeb 281,25% attiecībā pret 2022. gadu, kas ir skaidrojams ar degvielas cenas indeksācijas pārrēķinu, jo degvielas cena 2023. gadā katru mēnesi, salīdzinot ar noteikto bāzes cenu esošajam gadam, bija samazināta, kā rezultātā pārvadātājs to kompensēja Aģentūrai.

 Aģentūras izdevumi 2023. gadā kopā sastāda 10 278 210 *euro* jeb 98,21% no 2023. gada budžetā plānotā. Kopējie izdevumi 2023. gadā pret 2022. gadu ir palielinājušies par 1 842 986 *euro* jeb 21,85%, kur vislielākais pieaugums attiecībā pret 2022. gadu bija subsīdijām un dotācijām, kas ir pārvadātājiem izmaksātā atlīdzība par to veiktajiem pakalpojumiem – par 1 688 343 *euro* jeb 21,41% vairāk nekā 2022.gadā. Šo izmaksu pieaugumu ietekmēja patēriņa cenu izmaiņas, kas 2022. gada nogalē pret 2021. gadu bija 20,8% apmērā, kā rezultātā kilometra cena, kas tiek maksāta pārvadātājiem par nobrauktajiem kilometriem, kas vidēji 2023. gadā, salīdzinot ar 2022. gadu, pieauga par 24,8%. Savukārt inflācijas indekss vidēji pieauga par 823 608 *euro* jeb 176% pret 2022. gadu.

 Atalgojuma izdevumi 2023. gadā, salīdzinot ar 2022. gadu, ir palielinājušies par 16,66% jeb 37 231 *euro,* kas ir skaidrojams ar darbinieku algas fonda palielināšanu 2023. gadā, kā arī ar jaunas amata pozīcijas ieviešanu, proti, projektu koordinators, kura amata pienākums ir organizēt elektronisko norēķinu sistēmas ieviešanu Liepājas pilsētas sabiedriskā transporta maršrutu tīklā un citus projektus. Līdz ar atalgojuma pieaugumu ir likumsakarīgi, ka arī pabalstu, kompensāciju un darba devēja valsts sociālās apdrošināšanas obligātās iemaksas izdevumi 2023. gadā attiecībā pret 2022. gadu ir palielinājušies, proti, par 24,91% jeb 17 776 *euro.*

 Mācību, darba un dienesta komandējumu, darba braucienu izdevumi 2023. gadā, salīdzinot ar 2022. gadu, nedaudz samazinājušies par 614 *euro* no 2 759 *euro* uz 2 145 *euro.*

Palielinoties ieņēmumiem par biļešu realizāciju, palielinājusies arī izdevumu sadaļa par komisijas maksu tirdzniecības vietām par realizētajām biļetēm. 2023.gadā, salīdzinot ar 2022. gadu, komisijas maksas izdevumi ir palielinājušies par 7 770 *euro* jeb 4,69%.

2023. gadā izmaksas krājumu, materiālu, energoresursu, preču, biroja preču un inventāra sadaļā ir pieauguši par 1 493 *euro* jeb 15,83%, jo 2023. gadā tika atjaunots inventārs, kas bija nolietojies, kā arī pieauga izdevumi par degvielu, jo 2023. gadā saistībā ar Liepājas sabiedriskā transporta biļešu norēķinu sistēmas izveidi Aģentūras darbinieki brauca pieredzes apmaiņas komandējumos uz Rīgu, Jelgavu un Ventspili.

Budžeta iestāžu pievienotās vērtības nodokļu maksājumi, salīdzinot ar 2022. gadu, 2023. gadā ir palielinājušies par 2 961 *euro* jeb 13,43%, jo palielinājās tirdzniecības vietu pasūtīto un pārdoto biļešu apmēri.

2023.gadā tika palielināts pamatkapitāls, nopērkot 1 portatīvo datoru ar atbilstošu programmu 1 137 *euro* vērtībā jaunajai amata pozīcijai, savukārt 2 510 *euro* apmērā pilnveidota un atjaunota maršruta kontroles sistēma UAB “Merakas”, šos izdevumus kapitalizējot. Vislielākos izdevumus 74 469 *euro* apmērā pamatkapitāla veidošanā sastāda Liepājas sabiedriskā transporta biļešu norēķinu sistēmas izveide, kas tika uzsākta 2023. gadā, bet turpināsies un tiks ieviesta 2024. gadā.

Aģentūras izdevumu sadalījums gadu no gada ir nemainīgs – lielāko daļu sastāda subsīdijas un dotācijas jeb atlīdzība pārvadātājiem 93,14% apmērā, nākamās divas lielākās izdevumu sadaļas ir atalgojums 2,54% un pakalpojumi 2,42%, kur ietilpst komisijas izdevumi tirdzniecības vietām par realizētajām biļetēm. Pārējie uzturēšanas izdevumi Aģentūras ikdienas darba nodrošināšanai kopā sastāda 1,90% no kopējiem izdevumiem.

**Liepājas Komunālai pārvaldei** 2023. gadā piešķirtais pamatbudžeta finansējums bija 13 208 963 *euro*. Budžeta izpilde uz 31.12.2023. bija 10 630 267 *euro* vai 80,48% apmērā no piešķirtā finansējuma apjoma. Salīdzinot ar pagājušo gadu finansējuma palielinājums par 21,84%.

Daļu ietaupījuma 2023. gadā veido piemaksas par nakts darbu un samaksa par virsstundu darbu darbiniekiem, attiecīgi 72,49% un 75,07% no plānotā. Tāpat piemaksa par papildu darbu 78,36%.

Izdevumi preču un pakalpojumu iegādei pārskata gadā ir 90,98% no plānotajiem. Salīdzinot ar iepriekšējo gadu samazinājums ir par 5,12%. Sakarā ar pārsvarā attālinātām apmācībām – semināriem, vebināriem u.c., mācību, darba un dienesta komandējumi un ar tiem saistītie izdevumi vidēji ir 43,81% apmērā no plānotajiem. Izdevumi par sakaru pakalpojumiem 88,47% apmērā. Izdevumi par profesionālās darbības pakalpojumiem 80,90% apmērā, jo nebija nepieciešamības piesaistīt vairāk ekspertu. Normatīvajos aktos noteiktie veselības un fiziskās sagatavotības pārbaudes izdevumi – izlietots 16,19% no plānotā, kas saistīts ar to, ka lielāko izdevumu daļu sedza veselības apdrošināšanas polise. Iestādes transporta līdzekļu uzturēšanas un remonta izdevumi 78,27% apmērā. Nekustamā īpašuma uzturēšanā līdzekļi izlietoti 95,59%, kas saistīts ar faktisko darbu izpildes gaitā izveidojušos ietaupījumu infrastruktūras, galvenokārt pludmales un sabiedrisko tualešu uzturēšanai.

Autoceļu un ielu pārvaldīšanas un uzturēšanas izdevumi izlietoti 97,46% apmērā. Šīs pozīcijas finanšu līdzekļu pārpalikumu galvenokārt veido faktisko darbu izpildes gaitā izveidojies ietaupījums pret sākotnēji plānotajiem izdevumiem infrastruktūras uzturēšanai (horizontālo apzīmējumu krāsošana ārpus ielu robežām, satiksmes organizācijas nodrošinājums pilsētā notiekošo pasākumu laikā, u.taml.).

2023. gadā izveidojusies līdzekļu ekonomija apdrošināšanas izdevumiem – izpilde 51,86% no plānotā un informācijas tehnoloģiju pakalpojumiem, kur izlietoti 53,31% no sākotnēji plānotajiem līdzekļiem. Arvien vairāk pārejot no darba papīra formātā uz darbu interneta vidē, dažādās programmās, ekonomija ir uz biroja preču iegādi, kas iepirktas par 66,03% no plānotā.

Inventāra iegādes izpilde ir par 22,32% no plānotā, kas saistīts ar vairākiem atkritumu urnu piegādes iepirkumiem, kas beidzās bez rezultāta. Finansējumu plānots pārcelt uz 2024. gada budžetu apmaksas veikšanai, pēc preces piegādes.

Sakarā ar pārvaldes ekspluatējamā autoparka samazināšanos un dīkstāvi regulāro remonta darbu dēļ, izdevies ietaupīt uz degvielas iegādes rēķina, izlietojot 61,07% no sākotnēji plānotā finansējuma. Iestāžu uzturēšanas materiāli un preces pagājušajā gadā iepirktas tikai par 45,85% no sākotnēji plānotā.

Lielākā daļa finansējuma, kas netika apgūts 2023. gadā ir kapitālo izdevumu sadaļā. Šeit realizācija finanšu izteiksmē ir 63,87% no plānotajiem līdzekļiem. Ievērojamu daļu no neapgūtā finansējuma pārskata gadā sastāda izmaksas pārbūves objektiem, kuri tika plānoti un projektēti 2023. gadā, bet ieilguša projektēšanas un iepirkumu procesa dēļ, netika pabeigti 2023. gadā. Šobrīd par gandrīz visiem plānotajiem objektiem ir noslēgti līgumi vai izsludināti būvniecības iepirkumi, lai būvdarbus uzsāktu 2024. gada aprīlī, un finansējumu pilnībā apgūtu 2024. gada vasaras sezonā. Tādi ir – lietus ūdens un sadzīves kanalizācijas atsevišķu posmu un pieslēgumu izbūve, atsevišķu ietvju posmu izbūve un atjaunošana, grants segumu ielu izbūve starp Slimnīcas un Grīzupes ielām, pašvaldībai piederošo iekškvartālu brauktuvju atjaunošana M.Ķempes un Slimnīcas ielā, bērnu rotaļu laukuma izbūve Vērgales ielā un Dunikas ielas parkā, videonovērošanas sistēmas izbūve un modernizācija, ieceres dokumentācijas (projektu) izstrāde, topogrāfiskie uzmērījumi, ieceres dokumentāciju (projektu) auditi un ekspertīzes, transporta līdzekļu iegāde. Netika uzsākts tualetes moduļa uzstādīšanas process skvērā, pretim t/n “Kurzeme”, kur darbi notiek 2024. gada sākumā. Tāpat, vairāku iepirkuma rezultātā samazinājās sākotnēji plānotās izmaksas.

2023. gadā tika pabeigti 2 projekti – “Tramvaja līnijas un piegulošās teritorijas kompleksa rekonstrukcija, 2. kārta” un “Tramvaja līnijas un piegulošās teritorijas pārbūve 4. kārta” , kuru sadarbības partneris bija SIA “LIEPĀJAS TRAMVAJS”. Pamatojoties uz Sadarbības līgumu Nr.1-2  starp Liepājas Centrālo administrāciju un SIA “LIEPĀJAS TRAMVAJS” no Liepājas Centrālās administrācijas bilances konta “Nepabeigtā būvniecība” tika nodots 75 206,75 *euro*  SIA “LIEPĀJAS TRAMVAJS” bilancē. Un  SIA “LIEPĀJAS TRAMVAJS” nodeva  Liepājas Centrālās administrācijai šo projektu uzkrātās izmaksas 5 172 496,81 *euro* apmērā.

Nozarē **“Vides aizsardzība”** nodrošināts finansējums pašvaldības dzīvnieku patversmes “Lauvas sirds” uzturēšanai.

Nozarē 2023. gadā izdevumu samazinājums pret 2022. gadu sastāda – 2 568 656 *euro*, kas skaidrojams ar izdevumiem 2022. gadā projektu realizācijai “Būnas izbūve Baltijas jūrā” izmaksām un “Laivu ielaišanas vietas atjaunošana Ezermalas ielā, Liepājā”, ko 2023. gadā pabeidza un nodeva ekspluatācijā.

Nozarē **“Pašvaldības teritoriju un mājokļu apsaimniekošana”** tiek nodrošināta divu budžeta iestāžu darbība – Liepājas Nekustamā īpašuma pārvalde un Liepājas Kapsētu pārvalde. Šajā sadaļā arī tiek uzskaitīts pašvaldības līdzfinansējums kultūras pieminekļu saglabāšanai, mikrorajonu pagalmu labiekārtošanai un energoefektivitātes uzlabošanai daudzdzīvokļu mājās un pilsētas infrastruktūras objektu uzturēšana, līdzfinansējums sadzīves atkritumu savākšanas punktu izveidei.

Nozarē 2023. gadā izdevumi bijuši 5 009 997 *euro* apmērā, tas ir par 69,34% vairāk kā iepriekšējā gadā.

**Liepājas Nekustamā īpašuma pārvalde** 2023. gada kopējais apstiprinātais pamatbudžeta plāns ar grozījumiem sastāda 2 307 841 *euro,* ko veido:

* Ieņēmumi no iestādes sniegtajiem maksas pakalpojumiem 351 675 *euro*;
* Ieņēmumi no ēku un būvju pārdošanas 50 000 *euro*;
* Vispārējā kārtībā sadalāmā dotācija no vispārējiem ieņēmumiem 1 867 747 *euro*.

Proporcionāli lielākais ieņēmumu daļas palielinājumu 2023. gadā veido maksas pakalpojumu ieņēmumi par nedzīvojamo telpu nomas maksājumiem.

Iestādes 2023. gada kopējā apstiprinātā budžeta izdevumu daļa sastāda:

* Pamatbudžeta sadaļā Uzturēšanas izdevumiem 2 047 256 *euro*;
* Pamatbudžeta sadaļā Subsīdijas, dotācijas – 532 744 *euro*;
* Pamatbudžeta sadaļā Kapitālie izdevumi 30 862 *euro*.

Izdevumi no Iestādes maksas pakalpojumu ieņēmumiem tiek plānoti un novirzīti Pašvaldībai piederošo nekustamo īpašumu uzturēšanai (komunālie pakalpojumi, apsardze, apsaimniekošana u.c.), dažādiem pašvaldībai piederošo nekustamo īpašumu remonta darbiem. Kopumā lielākais samazinājums izdevumiem 2023. gadā ir vērojams sadaļā “pakalpojumi” 32,48% apmērā attiecībā pret 2022. gadu.

Liepājas pilsētas pašvaldība piedalās ar līdzfinansējumu daudzdzīvokļu dzīvojamām mājām piesaistīto zemesgabalu labiekārtošanā. Iestāde nodrošina un kontrolē projektu līdzfinansējuma līdzekļu piešķiršanu un izlietojumu. 2022. gadā šim projektam netika piešķirts finansējums, bet 2023. gadā šī projekta līdzfinansējuma izlietojums sastāda 525 317 *euro*.

Piešķirtais pašvaldības līdzfinansējums  sadzīves atkritumu savākšanas punktu izveidei 2023. gadā ir 1 600 *euro*.  No  iesniegtajiem 2  projektu pieteikumiem: atbalstīti 2 projektu pieteikumi.

2023. gadā piešķirtais pašvaldības līdzfinansējums energoefektivitātes pasākumiem daudzdzīvokļu dzīvojamās mājās bija 5 827 *euro*.

2023. gadā Iestāde daļēji vai pilnībā ir veikusi remontu 4 pašvaldības dzīvošanai nederīgajos dzīvokļos un 1 dzīvoklī, kas paredzēts specialistu piesaistei Liepājas pašvaldībā. Pēc dzīvokļu atjaunošanas, dzīvokļi tiek piešķirti dzīvokļu rindā uzskaitē esošām personām. Rezultātā tiek samazināti Iestādes izdevumi par komunālajiem maksājumiem pašvaldības tukšajos dzīvokļos.

**Liepājas Kapsētu pārvaldes** 2023. gadā ieņēmumi no sniegtajiem maksas pakalpojumiem tika izpildīti pilnībā, bet nesasniedza 2022. gada ieņēmumus par 16%.Savu funkciju ietvaros Pārvalde sniedz maksas pakalpojumus kapsētās, nodrošinot kapa rakšanu, nelaiķa uzglabāšanu, kapa dvieļu nomu, instrumentu nomu u.c., kā arī izsniedz izziņas par apbedījumiem kapsētās. Vēl vienu Pārvaldes ieņēmumu sadaļu veido ieņēmumi no telpu un zemes nomas amatniekiem, kuri realizē individuālos labiekārtošanas darbus kapsētās.

Pārskata gadā kopējie izdevumi palielinājās par 73 371 *euro*. Izdevumi par saņemtajiem pakalpojumiem palielinājās, jo pārskata gadā tika veikti ēku, būvju un telpu remonti. Pieauga arī izdevumi par krājumiem, materiāliem, energoresursiem, precēm, biroja precēm un inventāru, jo nemainoties patērētajam apjomam būtiski pieauga krājumu izmaksas.

Pārvaldes izdevumi par nodokļiem, nodevām un sankciju maksājumiem pārskata gadā salīdzinājumā ar iepriekšējo samazinājās par 14,25%, kas naudas izteiksmē ir 2 539 *euro,* šādas izmaiņas ir saistītas ar maksas pakalpojumu ieņēmumu izpildi.

Budžeta izdevumi par pamatlīdzekļiem salīdzinājumā ar iepriekšējo pārskata gadu samazinājās, jo iepriekš plānotā un iesāktā attīstības pasākuma Dienvidu kapsētas paplašināšana objektīvu iemeslu dēļ pārcelta uz 2024. gada pārskata periodu. Ziemeļu kapsētas biroja ēkas 2. kārtas rekonstrukcija pabeigta. Iegādāts viens transporta līdzeklis, viena BIO tualete, divi portatīvie datori. Pamatlīdzekļu iegādei un rekonstrukcijai bija plānveida raksturs.

Nozarē **“Veselība”** 2023. gadā izdevumu pieaugums pret 2022. gadu sastāda 321 181 *euro* jeb 0,4%.

2023. gadā veselības nozarē SIA “Liepājas reģionālā slimnīca” projektam “Cilvēkresursu piesaistes programma veselības aprūpei Liepājā”, izlietots finansējums 72 482,19 *euro*, ņemot vērā faktisko nepieciešamību. Lai veicinātu speciālistu piesaisti arī ambulatorajā aprūpē, 2023. gada projektam “Cilvēkresursu piesaistes programma veselības aprūpei Liepājā” līdzekļi tika piešķirti arī SIA “Jaunliepājas PVAC” 2 310,65 *euro*.

Turpinājās projekta īstenošana “Liepāja.Vesels.Aktīvs.Laimīgs”, kura aktivitāšu īstenošanai no valsts budžeta finansējuma tikai izlietoti 400989 *euro* un pašvaldības budžeta tika izlietoti 41 455 *euro*.

**Izglītības nozarē** tiek nodrošināta divu budžeta iestāžu darbība – Liepājas Izglītības pārvalde un Liepājas Sporta pārvalde. Nozarē 2023. gadā izdevumu palielinājums pret 2022. gadu sastāda 9 305 424 *euro* jeb 21,03%.

Izglītības nozarē tika finansētas 22 pirmsskolas izglītības iestādes, 11 vispārējās izglītības iestādes, 1 interešu izglītības iestāde, 5 profesionālas ievirzes izglītības iestāde un Līvupes pamatskolas – attīstības centrs.

Līdzfinansējums aukļu dienesta auklēm 2023. gadā nodrošināts 188 571 *euro* apmērā, bet privāto izglītības iestāžu atbalstam piešķirts finansējums 23 103 *euro*, t,sk. pirmsskolas izglītības iestādēm – 205 001 *euro*.

2023. gadā izmaksas norēķiniem par citu pašvaldību izglītības iestāžu sniegtajiem pakalpojumiem sastādīja 428 303 *euro*.

**Liepājas Izglītības pārvaldē** palielinājušies maksas pakalpojumu ieņēmumi par 201 281 *euro*.Palielinājušies ieņēmumi no vecāku maksām par 165 140 *euro*. Palielinājušies pārējie ieņēmumi no sniegtajiem izglītības pakalpojumiem par 73 559 *euro*, aktīvi darbojas Metodiskais atbalsta centrs, būtiski palielinājies Zinātnes un izglītības inovāciju centra apmeklējumu skaits. Neliels samazinājums ieņēmumiem par īri un nomu – 4 713 *euro*. Palielinājums pārējiem sniegtajiem maksas pakalpojumiem 788 *euro*. Samazinājums citiem iepriekš neklasificētiem pašu ieņēmumiem 33 493 *euro*.

Palielinājušies transferti par 3 254 387 *euro.* Palielinājušies pašvaldību saņemtie no valsts budžeta daļēji finansētām atvasinātām publiskām personām 105 354 *euro*, kā arī pašvaldību saņemtie transferti no citām pašvaldībām 635 *euro*. Sadarbības līgumi ar Kurzemes plānošanas reģionu un Liepājas Universitāti IGLS projektu realizēšanu. Palielinājušies pašvaldību saņemtie no valsts budžeta transferti ES projektu līdzfinansējums 314 522 *euro.*

Palielinājušās atalgojuma izmaksas par 5 124 614 *euro*. Palielinājums saistīts ar minimālās algas izmaiņām valstī, tai skaitā arī darba devēja valsts sociālās iemaksas. Pedagogu atalgojuma pieaugums.

Samazinājušās mācību, darba un dienesta komandējumu izmaksas par 17 788 *euro.*

Palielinājušās pakalpojumu izmaksas par 651 370 *euro*. Palielinājušās komunālo pakalpojumu izmaksas 182 686 *euro.* Cenu kāpums par siltumenerģiju un elektroenerģiju. Palielinājušies dažādu pakalpojumu izdevumi par 263 610 *euro*, digitālo mācību līdzekļu iegāde un mācību platformu pakalpojumi – uzdevumi.lv, soma.lv, maconis.zvaigzne.lv un citi administratīvie izdevumi sabiedrisko aktivitāšu īstenošanai – nometņu organizēšana no valsts un pašvaldības līdzekļiem. Palielinājušies remontdarbu un iestāžu uzturēšanas izdevumi par 78 207 *euro.* Palielinājušies informācijas tehnoloģiju pakalpojumi par 57 893 *euro.* Palielinājums īrei un telpu nomai 68 853 *euro*.

Palielinājušās krājumu, preču un materiālu iegādes izmaksas par 1 076 246 *euro.* Samazinājušās subsīdiju un dotāciju izmaksas par 99 181 *euro*. 2023. gada 1. augustā slēgta privātā pirmsskolas izglītības iestāde “Pikucis”. Samazinājums valsts un pašvaldību dotācijas biedrībām un nodibinājumiem par 13 540 *euro.*

Palielinājums sociālo pabalstu izmaksām par 432 650 *euro*. Palielinājums pašvaldību papildu sociālā palīdzība iedzīvotājiem 426 573 *euro*, saskaņā ar 2022. gada 16. jūnija grozījumiem Liepājas pilsētas domes 2011. gada 27. oktobra saistošajos noteikumos Nr.13 “Par izglītojamo ēdināšanas maksas atvieglojumiem Liepājas vispārējās izglītības iestādēs” noteiktas papildus atvieglojumu grupas, kam piešķirams ēdināšanas maksas atvieglojums 100% vai 50% apmērā, tādējādi atbalstot daudzbērnu ģimenes un ģimenes, kuras audzina bērnu ar I vai II invaliditātes grupu. Neliels palielinājums naudas balvām par teicamiem un labiem sasniegumiem mācībās 331 *euro.* Palielinājums sabiedriskā transporta kompensācijai 5 746 *euro.*

Samazinājušies transfertu un uzturēšanas izdevumi par 65 713 *euro*. Samazinājums pašvaldību transfertiem citām pašvaldībām par 26 361 *euro*. Palielinājušās pašvaldību uzturēšanas izdevumu transferti uz valsts budžetu 3 907 *euro*. Samazinājums pašvaldību uzturēšanas izdevumu transferti valsts budžeta daļēji finansētām atvasinātām publiskām personām 4 818 *euro*. (sadarbības līgums ar Liepājas Universitāti saistībā ar projekta “Zinātnes un izglītības centra attīstība Liepājā”).

Samazinājušās nemateriālo ieguldījumu izmaksas par 13 666 *euro*.

Palielinājušās pamatlīdzekļu izmaksas par 301 444 *euro*. Samazinājums inženierbūvēm par 7 449 *euro.* Palielinājums bibliotēku fondam par 12 896 *euro.* Palielinājums datortehnikas, sakaru un citas biroja tehnikas izmaksās par 52 661 *euro.* Palielinājums pārējiem iepriekš neklasificētiem pamatlīdzekļiem par 72 997 *euro.* Palielinājums pamatlīdzekļu izveidošanas un nepabeigtās būvniecības izmaksās par 55 048 *euro*. Palielinājums kapitālam remontam un rekonstrukcijai 115 291 *euro* turpinās projekta “Zinātnes un izglītības centra attīstība Liepājā” Liepājas pilsētas domes lēmums Nr.375 no 2019. gada 17. oktobris par kopējo summu 986 049 *euro*.

**Liepājas Sporta pārvaldei** pamatbudžeta izpildē salīdzinot ar 2022. gadu ir būtiski palielinājušies maksas pakalpojumu ieņēmumi par 238 841 *euro*, tai skaitā, līdzfinansējuma maksas, ieņēmumi par telpu nomu, dienesta viesnīcas un peldbaseina izmantošanu – 213 568 *euro*. No 2023. gada 1. septembra Sporta spēļu skolai un Kompleksai sporta skolai tika apstiprināts jauns maksas pakalpojumu cenrādis vecāku līdzfinansējuma maksai. Maksas pakalpojumu ieņēmumu izpilde 2023. gadā pārsniedz budžeta plānu par 8,4%. Maksas pakalpojumu ieņēmumu izpilde ir par 61 332 *euro* vairāk kā plānots.

 Citi pašu ieņēmumi salīdzinot ar 2022. gadu palielinājušies par 25 273 *euro*. Citi pašu ieņēmumi sastāv no dalības maksām sacensībās, līdzfinansējuma sporta treniņnometnēs, Sporta federāciju līdzfinansējuma. Citu pašu ieņēmumu budžeta plāna izpilde sastāda 99,7%.

Transferti – salīdzinājumā ar 2022. gadu ir palielinājies finansējums no Latvijas Izglītības un Zinātnes ministrijas par 33 899 *euro*. Lielāks finansējums saņemts no valsts budžeta finansētām pedagogu slodzēm saskaņā ar grozījumiem MK noteikumos Nr.455 “Pedagogu darba samaksas noteikumi” no 2023. gada 1. septembra paaugstinot pedagogu atalgojumu.

Salīdzinājumā ar 2022. gadu par 19 274 *euro* palielinājies komandējumu izdevumu apjoms braucieniem uz sacensībām. Komandējumu izdevumu struktūra sastāv no 55,44% – vietējie komandējumi, 44,56 % ārvalstu komandējumi.

Salīdzinājumā ar 2023. gadu palielinājušies izdevumi par komunālajiem, transporta un telpu nomas pakalpojumiem.

Komunālajiem pakalpojumiem naudas plūsmas izdevumi palielinājušies par 30% salīdzinājumā ar 2022. gadu. Vislielākais palielinājums ir izdevumiem par apkuri – 78%. Izdevumi par ūdeni un kanalizāciju palielinājušies par 64%, izdevumi par elektroenerģiju samazinājušies par 27%, 100% apmērā palielinājušies izdevumi par atkritumu savākšanu.

Būtiski pieauguši izdevumi par Sporta veselības centra sniegtajiem pakalpojumiem profesionālās ievirzes sporta izglītības iestāžu audzēkņi. Būtiski palielinājušies izdevumi par telpu nomu Liepājas Olimpiskajā centrā, Ledus hallē, vieglatlētikas manēžā un LOC tenisa hallē. Salīdzinot ar 2022. gadu telpu nomas izdevumu naudas plūsma pieaugusi par 31,2% – 361 957 *euro*.

Kopējie izdevumi par krājumu, energoresursu un inventāra iegādi salīdzinājumā ar 2022. gadu ir pieauguši par 44 706 *euro,* tai skaitā, ir palielinājušies izdevumi par mīkstā inventāra, apģērba un mācību materiālu iegādi, par remontmateriālu iegādi saistībā ar telpu remontu Sporta centrā Ezerkrasts un dienesta viesnīcā Siļķu ielā 7, Liepājā, kā arī saimniecības un dezinfekcijas materiālu iegādi Sporta centra Ezerkrasts peldbaseinam.

Salīdzinājumā ar 2022. gadu samazinājušies kapitālie izdevumi par 407 17 *euro*.

**Kultūras un sporta nozarē** 2023. gadā izdevumu palielinājums pret 2022. gadu sastāda 2 470 576 *euro*., jeb par 23,67% vairāk

**Sporta nozarē** tika nodrošināts finansējums pašvaldības iestādei **Liepājas Sporta pārvalde**, kura nodarbojas ar sporta pasākumu organizēšanu un nodrošina Liepājas komandu dalību dažāda līmeņa čempionātos, kā arī veic sporta nozares uzraugošo funkciju- administrē Domes piešķirto finansējumu kapitālsabiedrībām, biedrībām un individuālajiem sportistiem .

Finansējums Augstas klases sportistu sagatavošanas centram (AKSSC) saglabājies 2022. gada līmenī 24 000 *euro*. Finansējums piešķirts 4 sportistiem (2 vieglatlēti un 2 džudo sportisti).

 Pašvaldības finansējums salīdzinot ar 2023. gadu ir lielāks par 1 638 517 *euro*. 2023. gada 26. aprīlī tika noslēgts deleģējuma līgums ar SIA OC Liepāja par dotācijas finansēšanu deleģēto uzdevumu veikšanai. Līguma summa 2023. gadā – 1 085 494 *euro*. Sporta pasākumu budžeta izpilde salīdzinājumā ar 2022. gadu ir samazinājusies par 192 934 *euro.*

Dotācijas sporta klubiem un biedrībām salīdzinājumā ar 2022. gadu ir samazinājušās par 295 437 *euro.* Sporta klubi par saņemtajām dotācijām un līdzfinansējumu līdz 2023. gada beigām ir pilnībā iesnieguši finansējuma izlietojuma atskaites par 2023. gadā saņemtā finansējuma izlietojumu saskaņā ar noslēgtajiem dotāciju un līdzfinansēšanas līgumiem.

**Kultūras nozarē** finansējums nodrošināts budžeta iestādes **Kultūras pārvalde** uzturēšanai, kuras pārraudzībā atrods, bibliotēkas, Liepājas muzejs un Tautas mākslas un kultūras centrs. Kultūras pārvalde nodarbojas arī ar pilsētai nozīmīgu kultūras pasākumu organizēšanu un administrē Domes piešķirto finansējumu kapitālsabiedrībām.

Iestādes pamatbudžeta ieņēmumi, salīdzinot ar iepriekšējo pārskata gadu, palielinājušies par 1 663 206 *euro* un izdevumi palielinājušies par 1 737 655 *euro*.

Maksas pakalpojumu un citu pašu ieņēmumu atlikums, salīdzinot ar iepriekšējo pārskata gadu, samazinājies par 15 789 *euro.* Tas saistīts ar vairākiem faktoriem:

* maksas pakalpojumu ieņēmumu atlikuma samazinājums – līdzekļi izlietoti iestādes pamatdarbības nodrošināšanai;
* pārskata gadā, salīdzinot ar iepriekšējo pārskata gadu, netika saņemts nekāds finansējums, kas būtu attiecināms uz citiem pašu ieņēmumiem.

Transfertu palielinājums ieņēmumu daļā, salīdzinot ar iepriekšējo pārskata gadu, ir 84 193 *euro*. Būtiskie darījumi, kas ietekmēja posteņa izpildi bija:

* Pārskata gadā saņemts transferts no Latvijas Neredzīgo bibliotēkas – Deleģēšanas līgums Nr.1-11.1/75 par valsts pārvaldes uzdevuma – iedzīvotāju ar redzes traucējumiem un funkcionālu lasītnespēju bibliotekārā apkalpošana – deleģēšanu.
* Pārskata gadā saņemts transferts no Latvijas Nacionālā kultūras centra Dziesmu un deju svētku nodrošinājumam.

Salīdzinot ar iepriekšējo pārskata gadu, ir palielinājusies naudas plūsma pašvaldības finansējumam atbilstoši izdevumu pieaugumam atlīdzības, komunālo pakalpojumu un dotāciju izdevumu pozīcijās atbilstoši apstiprinātajam budžetam un vispārējam inflācijas pieaugumam valstī.

Atlīdzības izdevumi, salīdzinot ar iepriekšējo pārskata gadu, palielinājušies atbilstoši apstiprinātajam gada budžetam.

Preču un pakalpojumu izdevumu palielinājums saistīts ar Dziesmu un deju svētku nodrošinājuma izmaksām, muzeja filiāles “Okupācijas muzejs” darbības atsākšanu pēc remonta, kā arī ar vispārēju cenu pieaugumu dažādiem pakalpojumiem.

Dotāciju izdevumi 973 840 *euro* apmērā veidojušies, jo sākot ar 01.07.2023., iestādei deleģēts pienākums nodrošināt dotāciju naudas plūsmu 3 kultūras funkcijas izpildošajām pašvaldības kapitālsabiedrībām, saskaņā ar deleģējuma līgumiem.

Pārskata gadā ir veikti izdevumu transferta darījumi 9 000 *euro* apmērā, līdzfinansējot vairāku valsts izglītības iestāžu projektus.

Kapitālo izdevumu palielinājums 29 435 *euro* apmērā, salīdzinot ar iepriekšējo pārskata gadu, veidojies sakarā ar jauna transportlīdzekļa iegādi.

**Sociālās aizsardzības nozarē** 2023. gadā izdevumu pieaugums pret 2022. gadu sastāda 1 957 301 *euro* jeb 16,69%.

Šajā nozarē nodrošināts finansējums divām budžeta iestādēm – Liepājas Sociālajam dienestam un Liepājas bāriņtiesai. Sociālā dienesta pakļautībā darbojas 14 struktūrvienības, t.sk. Bērnunams, Dienas centrs personām ar garīgās attīstības traucējumiem, Nakts patversme, Atkarību profilakses centrs, divi pensionāru dienas centri, četras sociālās dzīvojamās mājas, veco ļaužu dzīvojamā māja, birojs “Aprūpe mājās”, grupu dzīvokļi .

**Liepājas bāriņtiesai** 2023. gadā budžets bija 411 269 *euro*. No tā 384 146 *euro*, jeb 93,41% bija paredzēti darbinieku atalgojumam. Budžeta izpilde bija 98,75%, jeb 406 126 *euro.* Neizlietoti palika 5 143 *euro.*

No atalgojumam paredzētiem līdzekļiem netika izlietoti 4 069 *euro*. No tiem 770 *euro* ir atalgojums, kas skaidrojams ar darbinieku slimošanu 620 *euro* ir darba devēja VSAO iemaksas, piemaksas par papildu darbu 1252 *euro* apmērā, kas skaidrojams ar papildus piešķirto finansējumu gada nogalē par sniegto palīdzību un papildu darbu saistībā ar Ukraiņu civiliedzīvotājiem nepieciešamo palīdzību, bet 1 405 *euro* ir darba devēja pabalsti un kompensācijas, ko neizlietoja, jo vairāki darbinieki, sakarā ar nepietiekamu darba stāžu, nevarēja saņemt pilnu atvaļinājuma pabalstu. Atlīdzība veidoja 93,41% no kopējā izdevumu apjoma. Komandējuma izdevumi veidoja 0,22% no kopējiem izdevumiem, pakalpojumu apmaksa 5,5% un krājumu iegāde 1,26%, pamatlīdzekļu iegāde 1,25%. Salīdzinot ar 2022. gadu, 2023. gada budžets bija par 60 735 *euro*, jeb 14,81% lielāks. Atlīdzība 2023. gadā, salīdzinot ar 2022. gadu, pieaugusi par 19,10%, jo tika paaugstinātas darbinieku algas par 10% un 2021. gada 15. augusta papildināti štati ar 2 bāriņtiesas locekļu vietām.

Komandējumu izdevumi palielinājušies par 135,60%. Tas izskaidrojams ar epidemioloģisko situācijas uzlabošanos un jauno darbinieku apmācību nodrošināšanu.

Kopumā izdevumi pakalpojumu apmaksai palielinājušies par 8,05%, kas skaidrojams ar cenu kāpumu, pēc jaunā līguma pakalpojumu apmaksa par psiholoģisko izvērtēšanu aizbildņiem pieauguši.

Izdevumi krājumu, materiālu, energoresursu, biroja preču un inventāra iegādei palielinājušies par 18,22%. 2023. gadā tika iegādāts papīra smalcinātas, kas nepieciešams, lai aizsargātu iestādē esošos sensitīvos datus, kā arī pieaugums skaidrojams ar kopēju cenu kāpumu precēm un pakalpojumiem.

Pamatlīdzekļi iegādei izdevumi palielinājušies par 28,22%, 2023. gadā ņemot vērā tehnikas nolietojumu tika iegādāti 4 jauni datori ar programmatūru

**Liepājas Sociālā dienesta** ieņēmumi no maksas pakalpojumiem un citi pašu ieņēmumi 2023. gadā sastāda 695 015 *euro*, kas salīdzinot ar 2022. gadu ir par 198 317 *euro* jeb 39,93% vairāk.

Šo ieņēmumu palielinājumu ietekmējušie faktori ir valstī 2023.gadā pieaugusi vecuma pensija, palielinājies klientu skaits īslaicīgās aprūpes nodaļās, kuri veic līdzdalības maksājumu par aprūpes pakalpojumu proporcionāli saviem ienākumiem.

 Ieņēmumi no saņemtajiem transfertiem 2023. gadā salīdzinot ar 2022. gadu palielinājušies par 381 214 *euro* jeb 24,98%, kur izmaiņas saistītas ar sniegtā asistenta pakalpojuma iestādē nodrošināšanas pieaugumu.

 Dotācijas no vispārējiem ieņēmumiem 2023. gadā salīdzinot ar 2022. gadu pieauguši par 799 679 *euro* jeb 9,85%, kur līdzekļi bija nepieciešami, lai nodrošinātu sociālo institūciju uzturēšanas izdevumu apmaksu.

 Sociālā dienesta izdevumi atlīdzībai 2023. gadā salīdzinot ar 2022. gadu palielinājušies par 1 387 214 *euro* jeb 13,80%, kur lielāko izdevumu daļu veido atlīdzības izmaksas asistentu pakalpojuma nodrošināšanai, sociālo darbinieku dalība Labklājības ministrijas realizētajā ESF projektā – Sociālā darba attīstība pašvaldībās, sakarā ar energoresursu cenu straujo kāpumu 2023. gadā palielinājies izmaksāto pabalstu apjoms mājokļa komunālo rēķinu segšanai.

Izdevumi par pakalpojumiem 2023. gadā salīdzinot ar 2022. gadu palielinājušies par 8 346 *euro* jeb 0,70%.

Izdevumi par krājumiem, materiāliem, energoresursiem, precēm, biroja precēm un inventāram 2023. gadā salīdzinot ar 2022. gadu palielinājušies par 34 546 *euro* jeb 15,73%. Tas galvenokārt saistīts ar divu jaunu struktūrvienību atvēršanu: Specializētās darbnīcas T.Breikša ielā 16/20 un Grupu dzīvokļi Viršu ielā 9/11,kā arī cenu izmaiņām tirgū.

 Izdevumi subsīdijām, dotācijām un sociālajiem pabalstiem palielinājušies 2023. gadā salīdzinot ar 2022. gadu par 467 615 *euro* jeb 11,15%, kur viens no iemesliem ir straujais energoresursu cenu kāpums, kā rezultātā pieauga mājokļa pabalsta apjoms, kā arī pieauga cena pakalpojumam klientiem par uzturēšanos sociālās aprūpes iestādēs.

 Izdevumi transferti 2023. gadā salīdzinot ar 2022. gadu palielinājušies par 24 235 *euro* jeb 175,81%, izdevumu apjoms atbilst faktiskajiem izdevumiem par neapgūtiem līdzekļiem no iepriekš saņemtajiem priekšfinansējumiem noteiktu mērķu realizācijai.

 Izdevumi pamatkapitāla veidošanai 2023. gadā salīdzinot ar 2022. gadu palielinājušies par 13 204 *euro* jeb 235,24%, palielinājums veidojas no datortehnikas nomaiņas, kura morāli un fiziski ir nolietojusies un pakāpeniska nomaiņa iepriekšējos periodos nebija iespējama Covid 19 izraisīto ierobežojumu dēļ.

2023. gada piešķirtie budžeta līdzekļi primāri novirzīti sociālo pakalpojumu un pabalstu nodrošināšanai iedzīvotājiem, kā arī uzturēšanas izdevumu segšanai.

Tika realizēti projekti: “Sievietes un bērni pasargāti savā pilsētā”; “Sociālo pakalpojumu infrastruktūras izveide DI plāna realizēšanai”, “Sabiedrībā balstītu sociālo pakalpojumu sniegšana, speciālistu apmācības” un projekts “Kurzeme visiem”.

|  |  |
| --- | --- |
| Pašvaldības izpilddirektors |  Ronalds Fricbergs |

Vecbaštika

Daiga.vecbastika@liepaja.lv

63404734

Šis dokuments ir parakstīts ar drošu elektronisko parakstu un satur laika zīmogu.